นายกฯ เผยรายชื่อว่าที่ รตม.ใหม่ อยู่ขั้นตอนตรวจสอบคุณสมบัติ ก่อนเคาะนั่งกระทรวงฯ
นายกฯ เผยรายชื่อว่าที่ รตม.ใหม่ อยู่ขั้นตอนตรวจสอบคุณสมบัติ ก่อนตัดสินใจว่าใครนั่งกระทรวงไหน ขึ้นอยู่กับความเหมาะสม และการหารือพรรคร่วมรัฐบาล
นายกฯ เผยรายชื่อว่าที่ รตม.ใหม่ อยู่ขั้นตอนตรวจสอบคุณสมบัติ ก่อนตัดสินใจว่าใครนั่งกระทรวงไหน ขึ้นอยู่กับความเหมาะสม และการหารือพรรคร่วมรัฐบาล
16 มี.ค. 2564

ผู้สื่อข่าวรายงานว่า วันนี้ (16 มี.ค.64) พล.อ.ประยุทธ์ จันทร์โอชา นายกรัฐมนตรี และ รมว.กลาโหม กล่าวถึงความคืบหน้าปรับคณะรัฐมนตรี (ครม.) ว่า ได้รับรายชื่อจากพรรคร่วมรัฐบาลครบแล้ว ซึ่งอยู่ระหว่างการตรวจสอบ และต้องใช้ตรวจสอบอีกระยะหนึ่ง จากนั้นตนจะตัดสินใจว่ารัฐมนตรีแต่ละคนควรทำหน้าที่กระทรวงใด โดยอยู่ที่ความเหมาะสม และการหารือกับพรรคร่วมรัฐบาลด้วย
ส่วนการแก้ไขรัฐธรรมนูญนั้น นายกรัฐมนตรี ยืนยันว่า รัฐบาลมีเจตนารมย์ที่มุ่งมั่นในการแก้ไขรัฐธรรมนูญ และถือว่านายกรัฐมนตรีได้ทำหน้าที่ครบถ้วนไปแล้ว คือ การนำเข้าสู่ที่ประชุมรัฐสภา ซึ่งเป็นอำนาจของฝ่ายบริหาร ส่วนจะแก้หรือไม่แก้เป็นอำนาจของฝ่ายนิติบัญญัติ แต่หากยังมีปัญหาเกิดขึ้น ก็ว่ากันไปที่ฝ่ายตุลาการ